Document ID: 32001D0006

Id-Deċiżjoni tal-Kummissjoni
tat-12 ta’ Diċembru 2000
li tirrikonoxxi fil-prinċipju l-kompletezza ta’ l-inkartament sottomess sabiex jiġi eżaminat bir-reqqa minħabba l-possibilità ta’ l-inklużjoni tal-QRD 133 WP (ir-razza Bacillus subtilis QST 713) f’Anness I għad-Direttiva tal-Kunsill 91/414/KEE dwar it-tqegħid fis-suq ta’ prodotti li jipproteġu l-pjanti.
(notifikata taħt id-dokument numru Ċ (2000) 3747)
(Test b’rilevanza għaż-ŻEE)
(2001/6/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 dwar it-tqegħid fis-suq [1] ta’ prodotti li jipproteġu l-pjanti kif emendata l-aħħar bid-Direttiva tal-Kummissjoni 2000/68/KE [2] u b’mod partikolari Artikolu 6(3) tagħha,
Billi:
(1) Id-Direttiva 91/414/KEE (minn issa 'l quddiem "id-Direttiva") tipprovdi għall-iżvilupp ta’ lista tal-Komunità ta’ sostanzi attivi awtorizzati sabiex jiġu nkorporati fi prodotti li jipproteġu l-pjanti.
(2) Ġie sottomess inkartament għas-sostanza attiva QRD 133 WP (ir-razza Bacillus subtilis QST 713) mill-AgraQuest lill-awtoritajiet Ġermaniżi nhar id-19 ta’ April 2000 bil-ħsieb li din tiġi inkluża f’Anness I għad-Direttiva.
(3) L-awtoritajiet Ġermaniżi indikaw lill-Kummissjoni li, wara eżaminazzjoni preliminarja, l-inkartament jidher li jissodisfa l-ħtiġiet dwar id-data u l-informazzjoni ta’ Anness II għad-Direttiva. Barra minn hekk, huma jaħsbu li l-inkartament fih id-data u l-informazzjoni mitluba f’Anness III għad-Direttiva fir-rigward ta’ prodott wieħed ta’ protezzjoni tal-pjanti li fih dik is-sostanza attiva. Sussegwentement, l-inkartament intbagħat mill-applikant lill-Kummissjoni u l-Istati Membri l-oħra skond id-dispożizzjonijiet ta’ Artikolu 6(2).
(4) L-inkartament ġie riferut lill-Kumitat Permanenti dwar is-Saħħa tal-Pjanti nhar l-1 ta’ Settembru 2000.
(5) Artikolu 6(3) tad-Direttiva jeħtieġ li jkun hemm konferma formali fil-livell tal-Komunità li kull inkartament jiġi kkunsidrat li jissodisfa fil-prinċipju l-ħtiġiet dwar id-data u l-informazzjoni li għalihom hemm provdut f’Anness II u, għall inqas għal prodott wieħed ta’ protezzjoni tal-pjanti li fih is-sostanza attiva konċernata, il-ħtiġiet ta’ Anness III għad-Direttiva.
(6) Konferma bħal din hija meħtieġa sabiex tkun tista’ ssir l-eżaminazzjoni dettaljata ta’ l-inkartament kif ukoll sabiex tippermetti lill-Istati Membri li jkollhom il-possibilità li jagħtu awtorizzazzjoni proviżorja għall-prodotti li jipproteġu l-pjanti li jkun fihom din is-sostanza attiva skond Artikolu 8(1) tad-Direttiva.
(7) Din id-Deċiżjoni ma tippreġudikax id-dritt tal-Kummissjoni li titlob lill-applikant sabiex jissottometti aktar data u informazzjoni lill-Istat Membru relatur sabiex jiġu ċċarati ċerti punti fl-inkartament. It-talba għas-sottomissjoni ta’ aktar data neċessarja biex jiġi ċċarat l-inkartament ma għandiex taffettwa l-limitu taż-żmien stipulat għas-sottomissjoni tar-rapport li hemm referenza għalih taħt il-punt 9.
(8) L-Istati Membri u l-Kummissjoni jaqblu li l-Ġermanja għandha tkompli bl-eżaminazzjoni dettaljata ta’ l-inkartament għall-QRD 133 WP (ir-razza Bacillus subtilis QST 713)
(9) Il-Ġermanja għandha tirrapporta l-konklużjonijiet li joħorġu mill-eżaminazzjonijiet li tkun għamlet akkompanjati b’xi rakkomandazzjonijiet dwar l-inklużjoni jew le u bil-ħtiġiet li għandhom x’jaqsmu ma’ dan lill-Kummissjoni kemm jista’ jkun malajr u mhux aktar tard minn perjodu ta’ sena mid-data tal-pubblikazzjoni ta’ din id-Deċiżjoni.
(10) Il-miżuri li hemm maħsuba għalihom f’din id-Deċiżjoni huma skond l-opinjoni tal-Kumitat Permanenti dwar is-Saħħa tal-Pjanti,
ADOTTAT DIN ID-DEĊIŻJONI:
Artikolu 1
L-inkartament mibgħut mill-AgraQuest lill-Kummissjoni u lill-Istati Membri bil-għan li l-QRD 133 WP (ir-razza Bacillus subtilis QST 713) tiġi nkluża bħala sostanza attiva f’Anness I għad-Direttiva 91/414/KEE, u li ġie riferut lill-Kumitat Permanenti dwar is-Saħħa nhar l-1 ta’ Settembru 2000, jissodisfa fil-prinċipju l-ħtiġiet dwar id-data u l-informazzjoni stabbiliti f’Anness II għal din id-Direttiva. L-inkartament jissodisfa l-ħtiġiet dwar id-data u l-informazzjoni stabbiliti f’Anness III għad-Direttiva fir-rigward ta’ prodott wieħed li jipproteġi l-pjanti li fih il-QRD 133 WP (ir-razza Bacillus subtilis QST 713), meta wieħed iqis l-użu li qiegħed jiġi ssuġerit.
Artikolu 2
Din id-Deċiżjoni hija indirizzata lill-Istati Membri.
Magħmula Brussel, fit-12 ta’ Diċembru 2000.

Labels: 0
3
6